सांखणताल में युवा मतदान पंजीयन महोत्सव मनाया
सांखणतालगांव के कोठारी टीटी कॉलेज में मंगलवार को युवा मतदान पंजीयन महोत्सव मनाया गया। बीएलओ इंद्रसिंह ने सभी युवाओं को मतदान के लिए प्रेरित करते हुए बताया कि जिन युवाओं युवतियाें जिनकी आयु 18 वर्ष या इससे अधिक हो, वे अपना नाम मतदान सूची में फार्म नं. 6 भरकर दर्ज करवाएं, ताकि जनतंत्र में उनकी भी भागीदारी रहे। आंगनबाड़ी कार्यकर्ता, एएनएम, आशा सहयोगिनी ने सहयोग किया। इसी प्रकार तोला गर्ल्स कॉलेज में युवा मतदान पंजीयन महोत्सव के तहत छात्राओं से फार्म संख्या छह भरवाए गए। प्रभारी डॉ. कृष्णा जाखड़ ने युवा पंजीयन महोत्सव के बारे में जानकारी दी। बीएलओ विजय कुमार वर्मा की उपस्थिति में छात्राओं के नामांकन के लिए फार्म छह वितरण कर उनकी पूर्ति करवाई गई। प्राचार्य डॉ. सुनील कुमार शर्मा ने पंजीकरण के लिए छात्राओं को प्रोत्साहित किया।
hin_Deva hin_Deva